num_pages: 240
description: „ЛАМЯ ЕООД“ е мрачно красива приказка, която започва на брега на морето, кръстосва улиците на София, криволичи из зловещи загадки и надниква в тайни, за чието съществуване никой не е подозирал. Едно фантастично приключение за любовта, която цял живот упорито преследваме, илюстрирано от художника Веселин Чакъров. Автор на корицата е Петър Станимиров – доайен на списание „Дъга“ и илюстратор на изданията на Стивън Кинг за България.Действието започва през 1999 г. в Бургас. Мая - приятелката на Станимир Гелев (Миро) внезапно изчезва и нито семейството ѝ, нито полицията успяват да разберат какво я е сполетяло. Но той не се отказва. В продължение на 15 дълги години Миро проучва свръхестествени случаи, за да узнае истината. Вече преподавател в Софийския Университет той създава дружеството ЛАМЯ ЕООД (Ловец на Аномалии и Мистериозни Явления) и започва да помага на други хора, изпаднали в безизходица. Това го въвлича в невероятни приключения и опасности, а всяка следваща загадка сякаш все повече го приближава към отговора на въпроса: „Къде е Мая?“„С този роман, споделя авторът Марин Трошанов, исках да предложа стремително и спиращо дъха пътешествие – като спускането с онези ужасни влакчета в големите лунапаркове. Дали читателите ще възприемат случващото се като едно фантастично приключение, или ще открият метафорично изражение на живота около нас, е изцяло въпрос на избор.“Книгата е жанрово гранична – в нея се преплитат елементи на урбан-фентъзито, криминалната драма с нюанси на ноар, трилъра… „ЛАМЯ ЕООД“ е роман за любителите на съспенса и доброто писане.Марин ТрошановАвтор е на множество статии, разкази и международно наградени сценарии за комикси („Дамга“). Член е на „Lazarus“ – първият клуб на българските хорър писатели.Петър СтанимировEдин от дойаените на любимото списание „Дъга“ (1979 – 1992) с комиксите „Крепостта на безсмъртните“, „Янтар“, „Островът на съкровищата“, „Бубачко“ и други. Световно признат илюстратор на Стивън Кинг, чиито корици са обединени в луксозен албум.Веселин ЧакъровИлюстрира съвременни романи от български автори и създава великолепен концептуален арт в сферата на документалното кино. Познат е и като автор на комиксите за хан Аспарух и Румена войвода.
language: Bulgarian
title: ЛАМЯ ЕООД
publisher: Фаетон